cyanic-selkie/wikianc huggingface dataset:
Józef Piłsudski
Liv
I 1923 dannet Wincenty Witos en ny regjering, og Piłsudski trakk seg tilbake fra politikken. De følgende årene ble preget av politiske og økonomiske kriser. Etter at president Stanisław Wojciechowski avviste en regjering med Aleksander Skrzyński som statsminister, samlet Piłsudskis tilhengere seg i militæret til en stor streik, som fant sted i mai 1926. Piłsudski ble igjen av den polske Sejmen valgt til statsoverhode, men avviste imidlertid å bli president. I det følgende styrte han de facto landet gjennom forskjellige formelle funksjoner, bl.a. som forsvarsminister.
Piłsudskis styre forbedret situasjonen til de mange etniske minoritetene som utgjorde nesten en tredjedel av republikkens befolkning. Innbyggerne ble bedømt etter sin lojalitet til staten, ikke etter sin nasjonalitet. Årene 1926–1935 ble sett på som spesielt gunstige av mange polske jøder.
Utenrikspolitisk søkte Piłsudski å opprettholde landets selvstendighet på det internasjonale plan, og under hans kontroll hadde Polen gode relasjoner til flere av sine naboland (først og fremst Romania, Ungarn og Latvia), skjønt forholdet til Tsjekkoslovakia og i særlig grad Litauen var vanskelig. Polens relasjoner til Tyskland og Sovjetunionen varierte, skjønt de under Piłsudskis styre kunne for det meste sies å være nøytrale.
Piłsudski døde i 1935 i Belweder-palasset i Warszawa.
Arinsk
Arinsk er et utdødd språk innenfor den jenisejiske språkfamilie som døde ut omkring 1800. Språket ble talt langs elven Jenisej mellom Jenisejsk og Krasnojarsk.
Språket er klassifisert som et sørjensiseisk språk. Språkforskere antar at arinisk og pumpokolsk skilte lag som to adskilte språk og utgikk fra et felles arinisk-pumpokolsk urspråk omkring 550.
Benevnelsen Ar eller Ara er antatt å ha vært et etnonym som talerne av språket benyttet om seg selv.
Skype
Skype er et dataprogram som brukes til IP-telefoni. Skype ble grunnlagt i 2003 som en estisk start-up av svenske Niklas Zennström, danske Janus Friis og fire estiske ingeniører som også står bak fildelingsprogrammet Kazaa, nemlig Ahti Heinla, Priit Kasesalu, Jaan Tallinn og Toivo Annus.
Brukeren installerer Skype på datamaskinen og oppretter deretter en gratis brukerkonto. Deretter søker man seg frem til personen man vil ringe. Siden samtalen skjer over Internett, er det ingen tilkoblingsavgift, ingen minuttpris og ingen abonnementskostnader, slik at Skype blir et meget rimelig alternativ sammenlignet med vanlige telefonsamtaler. I tillegg til at brukerne kan ringe til hverandre, har programmet også funksjonalitet for meldingsformidling, filoverføring, videosamtaler osv.
I september 2005 kjøpte amerikanske eBay Skype for mellom 1,9 og 3,4 milliarder euro, avhengig av selskapets økonomiske utvikling de kommende årene. Dette gjorde Niklas Zennström til en av Sveriges rikeste personer.
10. mai 2011 kjøpte Microsoft Skype for 8,5 milliarder US dollar, og i 2013 ble selskapets Live Messenger slått sammen med Skype. Skypes hovedkontor ligger i dag i Luxemburg, og firmaet har fortsatt kontorer i de estiske byene Tallinn og Tartu, samt i London, Praha og San Jose.
Émile Bulteel
Émile J. Bulteel (født 3. august 1906 i Tourcoing, død 21. mars 1978 i Tourcoing) var en fransk vannpolospiller som deltok i de olympiske leker 1928 i Amsterdam.
Bulteel vant en olympisk bronsemedalje i vannpolo under OL 1928 i Amsterdam. Han var med på det franske laget som kom på tredjeplass i vannpoloturneringen bak Tyskland og Ungarn. Han spilte fem kamper i OL-turneringen.
Mindaugas I av Litauen
Mindaugas I (også kjent som Міндо́ўг (Mindowh) (belarusisk), Mindowe (polsk), Mendog (moderne polsk), Mindovg (russisk)) (født 1236, død 1263) var Litauens første konge, også kalt «den vise».
Han var ikke bare en modig kriger, men også en dyktig politiker. Den tyske orden var hans viktigste fiender. Den angrep Litauen ofte, og erklærte at den ønsket å kristne det. Mindaugas godtok kristningen på betingelse av at Den tyske orden lovet å aldri mer angripe landet. Mindaugas ble i 1251 døpt sammen med hele sin familie og adel. To år senere, i 1253, fikk han kronen fra paven i Roma og kronet seg selv i hovedstaden. Litauen var dermed med egen kristen konge en sterk makt, og på samme nivå som andre europeiske stater.
Arari
Arari er en kommune i delstaten Maranhão i nordøstregionen av Brasil.
Oh, Pretty Woman
«Oh, Pretty Woman» er en amerikansk sang, skrevet av Roy Orbison og Bill Dees.
Den ble spilt inn av Orbison i Nashville og utgitt på singlen Monument 851 i august 1964. Produsent var Fred Foster. Sangen ble en verdensomspennende suksess for Roy Orbison.
Tekstens innhold
Teksten forteller om en mann som ser enn vakker kvinne gå forbi. Han lengter etter henne og undrer, så nydelig som hun er, om hun er like ensom som ham. I siste minutt snur hun og slutter seg til ham.
Coverversjoner og parodier
Tallrike artister har utgitt coverversjoner av sangen:
Norske versjoner
Trond Eliassen har skrevet en norsk tekst. Den norske tittelen er «Skjønne jomfru».
Lars Mjøen har skrevet en humoristisk norsk tekst. Hans norske tittel er «Kvinnenes Kjell».
Utmerkelser
Orbison vant posthumt Grammy Award 1991 for «Best Male Vocal Performance» for konsertinnspillingen av sangen fra hans TV-show Roy Orbison and Friends, The Black and White Night.
I 1999 ble sangen hedret med en Grammy Hall of Fame Award og ble kalt én av Rock and Roll Hall of Fame's 500 Songs that Shaped Rock and Roll. I 2004 rangerte magasinet Rolling Stone den på en 222. plass på listen over The 500 Greatest Songs of All Time.
Pant (artist)
Pant, James Pant, er det nåværende artistnavnet til den norske rapperen Anders Nilsen. Uvisst av hvilken grunn fikk han tidlig kallenavnet "Anton", som utviklet seg til Kverulanton, Flaskepanton, Panton og flere andre varianter.
Nilsen gikk på idrettslinja på  videregående skole, uten å fullføre avsluttende eksamen. Mislykket opphold som spiss på Rottelauget, bedriftsidrettslaget til Knirckefritt, et norsk management-byrå.
Pant ble tidlig fan av hiphop i Snoop- og Nas-tiden. Han startet med å skrive rim på roterommet, og kom i kontakt med Atilla og MisterK som hadde Herreløse. Deretter skrev han sitt første vers på norsk, og Herreløse spilte inn Demo 1 dagen etterpå. Så kom Demo 2 og Demo 3 før demoen Bong Gass i 2003. Herreløse startet på labelen Cracklab, og gikk over til Knirckefritt i 2010, før de i 2013 startet sitt eget plateselskap Herreløse skiver.
Sammen med Herreløse solgte Pant til gull med Narkotika. Han har levert en lang rekke gjestevers sammen med andre artister (se diskografien), der gjesteverset på OnklP s Noia, fra OnklPs soloalbum Det kunne vært deg i 2005 kanskje er det mest kjente; og Kommer ikke hjem (2018)  fra OnklP og De fjerne slektningene. Har siden 2018 turnert en del sammen med bandet og fremført disse låtene.
Pant debuterte i 2017 som soloartist med mini-EP-en Pant, første del i trilogien Pant / Alt / Alltid. Et prosjekt ved navn Superpant ble påbegynt sommeren 2020.
Med Herreløse
2003 - Bong Gass - demo
2005 - La Vida Loka  - mixtape
2010 - Gratulerer med da'n - singel
2011 - Svelg en kamel - singel
2011 - Skjeletter fra skapet - gratisalbum
2012 - Dårlige vaner, med OnklP - Singel
2014 - Kall det hva du vil - album
2014 - Lost tapes (2004-2014) - samlealbum
2017 - Jacob Blitz - album
2017 - Kloner, med OnklP - singel
Som Pant
2017 - Store stygge ulven, med Bvis og Mister K - singel
2017 - Vår gård, med Akjeft og Jaa9 - singel
2017 - Det bare blir sånn, med Dee Rail, Dutch Richmond, Mister K, Tom12 - singel
2017 - Ned på meg, med Mister K og Bøbben - singel
2018 - Alt - mini-EP
2019 - Alltid - mini-EP
2019 - Skinner i skjul, med Mister - singel
2020 - Superpant - singel
Gjestevers
Noia - OnklP fra: Det kunne vært deg
Tyst - Tungtvann fra: Siste Skanse
Det kunne vært verre - Svartepetter, Herreløse fra: Grenseløs
Vik fra meg - Erik de Torres, RSP, Kverulanton fra: Jadda det går framover
Problemet her - Klish, Kverulanton, OnklP fra: DAT XO EP
Formen e fin pt.2 - Bvis, Big Daddy Karsten, Kholebeats, Bøbben, Kverulanton fra: Formen e fin pt.2
Get high - Dee RaiL, Tom 12, OnklP, Kverulanton fra: Dee12
Don't do drugs - Kverulanton fra: Tom2012
Vinger - Spira, Kverulanton fra: Vinger
Iskald - Kverulanton, Klish, Yoguttene fra: Iskald
Alt du træng å vite - iEksil, Kverulanton fra: Så godt som det blir
Slipp deg løs - Svartepetter fra: Smuler under bordet
Skål (remix) - KååDobbel, Klisj, Apati, Kverulanton fra: Unge Hennie
Snakker med gull - Svartepetter fra: Smuler under bordet
Klikk Bang Boom - Svartepetter fra: Jeg er tilbake
Brekker beina - Svartepetter, OnklP, Skranglebein, Kverulanton fra: Soultheory presenterer Svartepetter
Break Even - Admiral P, Nico D, Jaa9 & OnklP, Herreløse fra: Break Even
Dobbel Dose & Herreløse - Overdose - Soul Theory fra: Flashbacks
Kokkobingen - Svartepetter, Herreløse fra: Ileig presenterer Svartepetter
Overdose - Svartepetter, Oter, Herreløse fra: Soultheory presenterer Svartepetter
Gata (Sørmix) - Joddski, Pumba, Pant fra:  Gata remixer
Jævla Nordlendinga - Joddski, Salvador Sanchez, Pant fra: Glasshuset Morgengry
Begrave Beats - Monos, Pontus, Pant fra: Begrave Beats
Tjen Noen Mill På Pant - Oral Bee, Pant, Kholebeatz fra: Brus Bangers 2
Templo Mayor
Templo Mayor (nahuatl: Huey teocalli, «Det store gudshuset») var et av aztekernes viktigste templer. Det lå i hovedstaden Tenochtitlan, som i dag er Mexico by. Tempelet var via til de to gudene Huitzilopochtli og Tlaloc. Grunnstrukturen måler omtrent 100 ganger 80 meter. Templo Mayor ble påbegynt i 1390, og ble seinere bygd om seks ganger. Tempelet ble ødelagt av spanjolene i 1521. Ruinene av tempelet befinner seg ved det nordøstlige hjørnet av Plaza de la Constitución, ved siden av Mexico bys katedral.
Hemulen
Hemulen  er en av figurene i Tove Janssons bøker om Mummitrollet, utgitt fra 1945 til 1970. Hemulen, eller egentlig hemulene, introduseres allerede i den første av bøkene, Småtrollene og den store oversvømmelsen (1945), der de er distré samlere. Hemulen er et egennavn som brukes om flere figurer av arten hemuler i bøkene. De er sjefete, humørløse og glade i å samle og organisere. De «representerer det ordnede samfunn. Pliktmenneskene.» De er velmenende, men uten evne til å lytte og uten følelse for nyanser. I de første bøkene framstår de mest som samlere, men etter hvert, fra og med Farlig midtsommer (1954), framstår de mer som et ordenspoliti.
Hemulene ligner på mummitrollene, men er slankere og høyere. De er kledd i en blå kjortel. Navnet Hemulen viser til det svenske ordet hemul, som er et juridisk faguttrykk noenlunde tilsvarende «rettmessig».
I Småtrollene og den store oversvømmelsen og Kometen kommer (1946) opptrer en hemul som var frimerkesamler, men som har gått over til å samle planter. I Mummipappa på eventyr (1950) forteller Mummipappa om sin oppvekst på barnehjem, hvor en kvinnelig hemul var bestyrer. I Trollvinter (1957) opptrer en sportslig, friskfyraktig hemul som skiløper. I den siste boken, Sent i november (1970), symboliserer Hemulen motsetningen mellom trygghet og eventyrlyst.
Simon Slåttvik
Simon Kaurin Slåttvik (født 24. juli 1917 i Valnesfjord, død 5. mai 2001 i Lillehammer) var en norsk kombinertløper fra Valnesfjord i Fauske kommune. I 1952 tok han OL-gull i kombinert. Slåttvik, som representerte IL Stålkameratene i Mo i Rana, tok også bronsemedalje under VM på ski 1950 i Lake Placid. I 1952 i forkant av OL hoppet han 125 meter i Oberstdorf. Den første norske kominertløperen som hoppet over 100 meter var Sverre Stenersen i 1950.
Slåttvik ble i 1951 tildelt Holmenkollmedaljen. Han ble tildelt 14 kongepokaler, og er med det den som har vunnet flest i kombinert, med like mange som Sverre Stenersen. Han hadde også et kombinertrenn oppkalt etter seg, Slåttvikrennet, som ble arrangert i heimbygda Valnesfjord.
Zdeněk Hoření
Zdeněk Hoření (født 9. februar 1930 i Frýdštejn i Tsjekkoslovakia, død 12. februar 2021 i Praha) var en tsjekkoslovakisk journalist og redaktør og politiker.
Han var medlem av det tsjekkoslovakiske kommunistiske parti og sjefredaktør fra 1982 til fløyelsrevolusjonen i 1989 av den kommunistiske avisen Rudé právo. Han hadde begynt ved avisen i 1954 og var dens Moskva-korrespondent fra 1962 til 1968. I 1969 ble han nestredaktør i patritidsskriftet Tribuna.
Etter fløyelsrevolusjonen trakk han seg fra det ofentlige liv. Han arbeidet i redaksjonen for den kommunistiske avis Haló noviny, der hans datte Monika, senere også skulle arbeide
Hoření døde av covid-19 i Praha den 12. februar 2021 i en alder av 91 år, tre dager etter sin bursdag.
Boechout
Boechout er en kommune i den belgiske provinsen Antwerpen.
Dalen Hotel
Dalen Hotel er et hotell i Dalen i Tokke kommune i Telemark. Hotellet ligger ved enden av Telemarkskanalen. Det er tegnet av arkitekten Haldor Larsen Børve, og sto ferdig i 1894. Bygningen er i overdådig, romantisk stil med dragehoder, tårn, spir, altaner, utspring og gesimser, og blir ofte markedsført som «eventyrhotellet». Hotellet har 49 rom. Det ble restaurert etter å ha forfalt i mange år, og gjenåpnet i 1992. Hotellet som er på nesten 4500m² er en av de største trebygningene i landet og det eneste gjenværende av de virkelig store trehotellene fra slutten av 1800-tallet. Hotellets fasader, lobby, den store hallen med originalt blyglasstak fra Berlin 1894, salongene og den berømte spisesalen er som da hotellet åpnet i 1894. Hotellrommene er stort sett som originalt og moderne bad ble installert i 2007.
Med antikviteter, kunst, over 50 forskjellige planter- og trearter i hagen mot Telemarkskanalen, gourmetrestaurant med Michelin stjerne kjøkkensjef og ingen tver på rommene, fremstår Dalen Hotel som en tidskapsel hvor gjester reiser tilbake i tid og opplever hotellet slik det opprinnelig var ment å være.
Å kombinere et opphold på Dalen Hotel med en seilas på Telemarkskanalen med veteranskipet MS «Henrik Ibsen» er en kulturhistorisk reise tilbake i tid sammen med moderne service og komfort. Hotellet er sesongåpent fra medio april til oktober da bygningen ikke egner seg for vinterdrift. Skipene på Telemarkskanalen seiler som regel fra 18. mai og ut september.
Historie
Turiststrømmen til Dalen var stor allerede på 1800-tallet på grunn av Telemarkskanalen, men Dalen manglet et luksushotell for de rike og prominente gjestene. Med inspirasjon fra blant annet stavkirker og vikingtiden ble hotellet oppført i 1894. Hotellet ble kjent over hele Europa og det engelske aristokratiet kom hit. Kong Oscar II var gjest her, det var også keiser Wilhelm av Tyskland og kong Leopold II av Belgia. Hit kom også kong Haakon VII og dronning Maud med daværende kronprins Olav.
Hotellet fikk i 2000 verneorganisasjonen Europa Nostras høyeste pris – sølvmedalje – for bevaring av hotellet som et unikt kulturminne. Dalen Hotel er og tildelt Olavsrosa som fyrtårn i Norsk Kulturarvs produktspekter. Innehavere av kvalitetsmerket Olavsrosa har en sterk profil i formidlingen av norsk kulturarv. Mottoet "Olavsrosa – våre beste opplevingar" stiller høye krav til produktkvalitet og vedlikehold av denne kvaliteten. Riksantikvaren har beskrevet Dalen Hotel som det mektigste, mest storslåtte og best bevarte av alle de gamle sveitserhotellene. Hotellet og Telemarkskanalen har etter de senere års oppgraderinger og istandsettelser gjenvunnet sin posisjon som en av Norges mest unike reiselivsattraksjoner og opplever i dag stor tilstrømning av besøkende fra inn- og utland.
Norsk Tipping
Norsk Tipping AS er et heleid statlig aksjeselskap underlagt Kulturdepartementet. Selskapet ble stiftet i 1947 og har hovedkontor på Hamar.
Selv om selskapets overskudd sørger for grunnleggende finansiering av deler av frivillig virksomhet i Norge, er det selskapets sosialpolitiske formål som er det viktigste. Dette er regulert gjennom Lov om pengespill, der § 1 slår fast følgende:
"(…) «Loven skal sikre at pengespill avholdes i betryggende former under offentlig kontroll, med sikte på å forebygge negative konsekvenser av pengespill, samtidig som det legges til rette for at overskuddet fra spillene kan gå til formål som nevnt i § 10.»"
Norsk Tippings enerett er begrunnet med at pengespill har potensial til å skape sosiale problemer for kundene, og det har vært bred politisk enighet om at sterk statlig regulering av pengespill er nødvendig av forbrukervern-hensyn. Eneretten er oppe til diskusjon med jevne mellomrom og flere partier har tatt til orde for å slippe til flere aktører, f.eks. gjennom lisensiering. Lotteritilsynet har i en utredning 2015 konkludert med at enerettsmodellen trolig er den beste for å forebygge pengespill-problemer, mens en annen statlig utredning konkluderer med at det neppe blir mer penger til overskuddsformålene ved en liberalisering av markedet. En utredning finansiert av den private spillbransjen hevder det motsatte. I desember 2016 la regjeringen fram stortingsmeldingen «Alt å vinne». Der konkluderte Regjeringen med at enerettsmodellen skal videreføres.
Historie
I England ble profesjonell fotball innført i 1882, og den engelske liga ble startet i 1888. Det la grunnlaget for de første private, engelske tippeselskapene. Organisert spilling på idrett begynte i Skandinavia i 1920-årene, og de første illegale tippeselskapene spredte seg fra Sverige til Norge. Som motvekt mot dette ble det i Sverige i 1934 etablert et offentlig tippeselskap – hvoretter en del av de illegale selskapene flyttet seg til Norge.
I 1935 ble ideen lansert om å opprette et legalt tippeselskap under statlig kontroll i Norge, men forslaget ble nedstemt i 1937. Først i 1941 ble Det Norske Tippeselskap startet – av det daværende Departement for arbeidstjeneste og idrett. Men NS-tiltaket ble boikottet og måtte innstille allerede i 1944. Straks etter frigjøringen ble tanken tatt opp igjen, denne gang av Norges Idrettsforbund. Forslaget ble vedtatt, og 24. oktober 1946 ble Norsk Tipping dannet. Virksomheten ble startet i ei brakke fra krigens dager ved Nedre Smestad Dam i Oslo, men ble besluttet flyttet til Hamar i september 1962 av Finansdepartementets «Utvalg til behandling av spørsmålets om utflytting av statsinstitusjoner fra Oslo». Flyttingen ble gjennomført i 1975.
Lørdag 13. mars 1948 var det klart for den første spilleomgangen, med tolv engelske kamper på kupongen. Rekkeprisen var 25 øre og omsetningen stoppet på 52 892,50 kroner. En av kampene ble ikke spilt, så det ble utbetaling på elleve, ti og ni rette. Premien for elleve rette var 4 407 kroner. Omsetningen økte jevnt, fra vel 18 millioner i selskapets første driftsår til 96 millioner etter ti års drift.
Selskapets internettsider ble lansert i januar 1999, med resultatservice og daglig oppdatert informasjon for spillere og andre interesserte. Etter å ha testet løsningen i et drøyt år, åpnet Norsk Tipping i mai 2002 for spill via Internett. Man benytter en egenutviklet smartkortteknologi for identifikasjon av spillere. Fra oktober 2005 er smartkortteknologien tatt i bruk også for kundene som spiller hos kommisjonær. Kundene får dermed tilgang til sine spill og premier både hos kommisjonær og via elektroniske kanaler. Fra nyttår 2006 har selskapet permanent konsesjon for formidling av de fleste av spillene via mobiltelefon, og i november 2005 åpnet selskapet denne muligheten.
Fra en omsetning på vel 37 millioner kroner i selskapets første hele driftsår i 1949, passerte Norsk Tipping 2 milliarder kroner i samlet årsomsetning i 1986, 3 milliarder i 1988 og 4 milliarder i 1991. I 2013 var selskapets brutto omsetning mer enn 21 milliarder kroner.
Den 24. november 2009 ble Lars Sponheim utnevnt til styreleder av Kulturdepartementet, dette på grunn av at Sigbjørn Johnsen ble utnevnt til ny finansminister. Sponheim satt som styreleder til generalforsamlingen i 2015, da Linda Bernander Silseth overtok. Silseth satt til 2023, da Sylvia Brustad overtok som styreleder.
Den 10. februar 2011 ble det innført 18-årsgrense på alle spill hos Norsk Tipping. Fra 3. oktober 2016 er det innført tapsgrenser på tvers av alle spill, og en maksimal tapsgrense på 20.000 kroner på en måned.
Torbjørn Almlid overtok som direktør i Norsk Tipping fra 1. januar 2009. Han ble etterfulgt av Åsne Havnelid, som overtok som adm. dir. 3. oktober 2016. Thor Gjermund Eriksen overtok som adm. dir. fra 12. september 2022.
Overskudd
Hele Norsk Tippings overskudd går til formål som idrett, kultur og frivillige, humanitære organisasjoner. Pengene fordeles av regjeringen og kulturdepartementet etter en fordelingsnøkkel som er lovfestet i Lov om pengespill. Denne nøkkelen, den såkalte tippenøkkelen, har vært endret flere ganger, og per 2015 får idretten 64 %, kultur 18 % og humanitære, frivillige organisasjoner 18 %. Før fordeling etter denne nøkkelen, trekkes 6,4 prosent som går til helse- og rehabiliteringsformål (Stiftelsen Dam). I tillegg fordeles overskuddet fra Belago (spillterminaler i bingohaller) til bingohallenes overskuddsformål. Grasrotandelen gir den enkelte kunde mulighet til å fordele noe av overskuddet. Denne ordningen gir den enkelte spillere mulighet til å fordele et beløp tilsvarende sju prosent av egen spill-innsats til en lokal klubb eller forening som spilleren selv velger. Denne fordelingen går ikke utover spillerens innsats eller eventuelle premier.
Betalingsforbudet
Den 1. juni 2010 innførte Norge et forbud mot pengetransaksjoner mellom norske banker og enhver form for utenlandske spillselskaper. Norge er det eneste landet i Europa som har innført et betalingsforbud, et forbud som krever norske banker og kredittinstitusjoner å stenge all form for overføring til utenlandske konkurrenter av Norsk Tipping og Norsk Rikstoto. Noen av de utenlandske spillselskapene har dog løsninger som gjør at det fortsatt er mulig for nordmenn å spille hos dem.
Den 7. mai 2018 vedtok Stortinget å begrense norske spilleres tilgang til utenlandske spilleselskaper på nettet. Tiltaket har som mål å beskytte Norsk Tipping fra utenlandsk konkurranse. Allikevel er det mange som tror det kun er et spørsmål om tid før monopolet avvikles. Dette har nå skjedd både i Sverige og Danmark som før hadde tilsvarende ordninger. Ved å tillate konkurranse, og innvilge private aktører lisens til å operer fullt lovlig i Norge vil man kunne skattlegge nordmenns spilleutgifter som nå forsvinner til selskaper med lisens fra andre land, som for eksempel Malta.. Offentlige utredninger viser imidlertid at det totalt sett neppe blir mer penger til formålene ved en slik modell.
Nettbaserte spill
I 2012, fikk Norsk Tipping i oppdrag fra Kulturdepartementet å lansere nettbaserte spill for å kanalisere nordmenns spillelyst inn i tryggere omgivelser. Ettersom uregulerte spillselskaper omsetter for milliarder av kroner hvert år, er ambisjonen å tilby samme typer spill, men i trygge rammer og begrensninger. I tillegg går overskuddet til gode formål som Norsk Tippings øvrige inntekter.
Nettsatsingen forøvrig består av et stort spillutvalg, og inkluderer blant annet følgende kategorier:
KongKasino
2016 ble Norsk Tippings kasinosatsning KongKasino lansert. Her finnes ca 350 casinospill med spilleautomater og varianter av de klassiske bordspillene som Blackjack og Roulette. De forskjellige spillene er kategorisert i Hjulspill, Bordsspill, Spill med Jackpot og Alle spill. Noterbart er at det ikke finnes et live casino. De har brukt spill fra spillerutviklerne NetEnt, PushGaming og IGT.
Styre
Styreledere
Styret for Norsk Tipping fra 2023:
Spill
Norsk Tipping har følgende spill:
Telnjasjka
Telnjasjka (med kyrilliske bokstaver тельняшка) er det russiske navnet på en type stripete undertrøye. Plagget har lange tradisjoner som uniformsplagg for russiske marine- og elitesoldater, og har blitt et velkjent symbol på maskulinitet i Russland. Trøya er laget av bomull og har lange eller ingen ermer. Den er hvit med smale tverrstriper i farger som viser våpengreinen troppene tilhører. En kan også kjøpe telnjasjkaer til sivil bruk.
Historikk og bruk
Stripete sjømannstrøyer var opprinnelig typisk for matroser fra Bretagne i Frankrike. Stripene skulle sørge for bedre synlighet dersom en falt i vannet og måtte reddes, men hadde også en symbolsk betydning. I 1858 ble plagget reglementert uniformstrøye for matroser i hele Den franske marinen og i andre halvdel av 1800-tallet også i flere andre lands sjøforsvar. Bruken av det praktiske strikkeplagget bredte seg dessuten til sivile sjømenn og andre kroppsarbeidere. På 1930- og 1960-tallet ble stripete sjømannstrøyer, som ble kalt marinière eller matelot («sjømann») på fransk, et moteplagg i visse miljøer, på engelsk ofte under betegnelsen Breton stripes («striper fra Bretagne»).
Telnjasjka ble innført i Den keiserlige russiske marine i 1874. Etter den russiske revolusjonen ble uniformsplagget beholdt også i Den sovjetiske marine. Sjømannsplagget ble overtatt av marinejegerne da de ble etablert som styrker under andre verdenskrig. Lyseblå beret og telnjsjka-striper er kjennetegn for russiske fallskjermjegere. De kan kalles «(himmel)blå bereter» (голубой берет, goluboj beret) på russisk.
Sjømannstrøyer brukes istedenfor skjorte under matrosdresser og jakker som er åpne i halsen og dermed gjør plagget til en synlig del av uniformen.
Fargesymbolikk
Fargen på stripene på telnjasjkaene viser hvilken våpenart troppene tilhører.
Nødt eller sannhet
Nødt eller sannhet, også kalt sant eller nødt, er en lek som er svært populær.
Fremgangsmåte
Flere personer sitter sammen i en gruppe hvor en er leder. Lederen spør en av deltakerne om han/hun ønsker «nødt» eller «sannhet». Velger deltakeren «nødt», er han/hun nødt til å gjøre hva lederen befaler. Velger deltakeren «sannhet», spør lederen deltakeren om noe, og han/hun er da nødt til å svare helt ærlig.
Noen ganger spilles det med at alternativ som heter «prosent» også, og hvis deltakeren velger det, spør lederen hvor mange prosent han/hun liker, hater (etc.) noe eller noen. Her må svaret også være helt ærlig. Når lederen har spurt deltakeren, er det hans/hennes tur til å være leder.
Mange unge har også begynt med «nødt nødt» og «isfjell». Hvis deltakeren velger «nødt nødt», får han/hun tre nødt, og han/hun kan velge hvilken av de tre han/hun skal gjøre. Hvis deltakeren velger «isfjell», får han/hun velge hvem de skulle ha reddet fra et isfjell, f.eks. en katt, en mobil eller en bøtte med kjendishår.
Kodominans
Kodominans er et begrep innen genetikken som beskriver at to heterozygote alleler har samme påvirking for fenotypen. Mens ufullstendig dominans fremkommer som en blanding av begge foreldrenes fenotyper, forekommer fenotypene til foreldrene sammen, men ublandet, i kodominans.
Om for eksempel en rød blomst krysses med en hvit, vil genet for fargen rød (R) og genet hvit (H) virke sammen slik at avkommet får genotypen RH og fenotypen rosa i ufullstendig dominans. Her er ingen gentype domant over den andre. Ved kodominans vil begge fargene uttrykkes på avkommet som separerte farger. Begge forekommer, men viser tydelig at genene til foreldrene er kodominante. Et annet eksempel på kodominans er nedarving av blodtyper i AB0-systemet.
Otto Wallburg
Otto Wallburg (født 21. februar 1889 i Berlin, Det tyske keiserrike, død oktober 1944 i Auschwitz-Birkenau) var en tysk skuespiller og kabaretartist. Wallburg var fra slutten av stumfilmperioden og fram til midten av 1930-årene en av Tysklands mest populære komikere.
Wallburg ble født Otto Maximilian Wasserzug i Berlin, sønn av en jødisk bankmann. Han begynte som teaterskuespiller, men avbrøyt karrieren for å tjenestegjorde i den tyske hæren under første verdenskrig. Han ble såret på østfronten etter å ha vunnet et jernkors. Fra 1926 og utover jobbet han i den tyske filmindustrien, inkludert mange produksjoner laget av UFA.
Axixá
Axixá er en kommune i delstaten Maranhão i nordøstregionen av Brasil.
Bute (øy)
Bute (engelsk: Isle of Bute, skotsk gælisk: Eilean Bhòid) er en øy i fjorden Firth of Clyde på vestkysten av Skottland. Øya har et areal på 122,17 km², og er med det den 13. største øya i Skottland etter areal. Den er inndelt i høylands- og lavlandsområder ved highlandforkastningen. Tidligere en bestanddel av det større grevskapet Bute, men er nå en del av rådsområdet Argyll and Bute. Det er fergeforbindelse fra det største tettstedet Rothesay til fastlandet.
Otto Wallburg
Da nazistene kom til makten i 1933 forlot han Tyskland og flyttet til Østerrike hvor han fortsatte å jobbe med film. Senere flyttet han til Frankrike og deretter videre til Nederland. Han ble arrestert etter den tyske invasjonen av Nederland i 1940. Han ble holdt en stund i Westerbork transittleir, og senere overført til Auschwitz hvor han ble drept.
Bute (øy)
Butes bofaste befolkning var på 6 498 innbyggere i 2011, en nedgang på litt over 10 prosent fra antallet på 7 228 som ble nedtegnet for 2001, noe som må vurderes opp mot bakgrunn av den skotske øybefolkningen som en helhet har økt med 4 prosent til 103 702 i den samme perioden.
Samiske geografiske navn i Narvik
Samiske geografiske navn i Narvik (knr 1805) angir stedsnavn i Narvik kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Narvik kommune.
Gustaf Otto Stenbock
Gustaf Otto Stenbock (født 7. september 1614 i Torpa stenhus i Tranemo kommune i Västergötland, Sverige, død 24. september 1685 i Stockholm) var en svensk soldat og politiker.
Gustaf Otto Stenbocks foreldre var friherre Gustav Eriksson Stenbock (1575–1629) og Beata Margareta Brahe (1583–1645). Han valgte tidlig å bli soldat. I 1631 ble han rytter og i 1632 ble han kornett ved det Småländska rytteri. Nitten år gammel ble han med i den tyske krigen. Han utmerket seg på alle felt og gjorde stor fremgang, slik at på ti år (1633-1643) gikk han fra fenrik til generalmajor i infanteriet.
Så brøt det ut ny krig i 1659, og da kjempet han mot danskene på Fyn, men ble slått ved Nyborg. Hele troppen hans ble tatt til fange, mens han selv klarte å unnslippe. Etter freden i København styrte han over de nyerobrede områdene frem til han i 1664 ble utnevnt som riksadmiral.
I 1675 ble Stenbock dømt uskikket og suspendert fra sin stilling i sjøforsvaret, men fikk likevel beholde sin tittel. Han ble dømt til å betale 200 000 sølvmynter, senere redusert til 100 000 sølvmynter. Gustaf Otto Stenbock mistet alt gods ved Karl XI Gustavs reduksjon og inndragning av gods. Det eneste han fikk beholde var Torpa stenhus, som var arvegods. Tilbakebetalingene gjorde ham lutfattig.
Mellom årene 1666-1684 var han kansler for Lunds universitet.
Den 24. september 1685 døde han i Stockholm, en uke etter sin 71-årsdag. Han ble begravet på Stängnäs domkyrka.
Familie
22. juli 1645 giftet han seg med Brita Horn (død 16. juni 1653). De fikk disse barna:
1. juni 1658 giftet han seg med Christina Catharine De la Gardie (1632–1704). De fikk disse barna:
Paraeutrichopus
Utseende
Middelsstore (8-10 millimeter), avlange, svarte løpebiller. Hodet er forholdsvis lite, rundet, med små fasettøyne. Pronotum er trapesformet med en skarp midtfure og en avlang grop på hver side ved roten. Dekkvingene er jevnbrede med fine punktrader.
Ole Christian Iversen (skøyteløper)
Ole Christian Iversen (født 1. august 1946 i Lillehammer, Oppland) er en norsk tidligere skøyteløper som representerte Norge under Vinter-OL 1972, og i flere Sprint-VM i hurtigløp på skøyter. Nasjonalt representerte han flere skøyteklubber: Lillehammer Skøiteklubb, Oslo Idrettslag og Arbeidernes Skøyteklubb.
Paraeutrichopus
Utbredelse
Slekten er utbredt på Kanariøyene (El Hierro, La Gomera).
Albert Orsborn
Albert W. T. Orsborn (født 4. september 1886, død 4. februar 1967) var Frelsesarmeens 6. general i perioden 1946 til 1954.
I en periode var Albert Orsborns foreldre også offiserer i Frelsesarmeen. De var pionerer og var blant annet med om åpningen av organisasjonens virksomhet i Norge i 1888. Som barn bodde altså Albert en kort periode i Norge. Grunnen til at oppholdet i Norge ble av kort varighet, var at Albert Orsborn Sr. også engasjerte seg politisk for unionsoppløsningen med Sverige. Frelsesarmeens grunnlegger, William Booth, var veldig redd for at organisasjonen skulle tas til inntekt for politiske interesser, og beordret derfor Orsborns tilbake til England. Faren hadde flere kontroverser med grunnleggeren og valgte etter hvert å trekke seg som offiser. Likevel valgte sønnen å reise på offisersskolen.
Ole Christian Iversen (skøyteløper)
Iversen står for en av Norges korteste olympiske deltakelser, da han på 500m under Vinter-OL 1972 ble stående igjen på streken da startskuddet gikk.
Boom
Boom er en kommune i den belgiske provinsen Antwerpen.
Albert Orsborn
Sangdikter
Albert Orsborn tjenestegjorde ved korps, ved offisersskolen og hovedkvarteret. I tiden på offisersskolen skrev han en ny sang hver uke til hellighetsmøtet. Han ble en anerkjent sangforfatter og flere av sangene er oversatt til norsk. En av de sangene som brukes mest internasjonalt er "Sakramentsangen", eller My life must be Christ's broken bread. I Frelsesarmeens sangbok fra 2010 er denne oversatt til nynorsk av ekteparet Marit Byre Myklebust og Helge Byre Myklebust, og står som nr. 434 i denne sangboka.
Ole Christian Iversen (skøyteløper)
Internasjonale mesterskap
Olympiske leker (Vinter) deltatt i ett OL (ved en konkurranse)
Albert Orsborn
Sangdikter
I Norge er sangen "For himlen å redde en villfaren slekt" mye brukt. Den er skrevet på melodien The Old Rustic Bridge.
Ole Christian Iversen (skøyteløper)
Internasjonale mesterskap
Sprint-VM på skøyter (deltatt 4 ganger)
Albert Orsborn
Sangdikter
Han var gift tre ganger. Hans sønn Howard var leder for Frälsningsarmén i Sverige på 1980-tallet.
Liste over tibetanske keisere
Liste over tibetanske keisere er en oversikt over regenter av Tibet. Moderne forskere regner regent nr 33 i denne listen, Songtsen Gampo, som grunnlegger av det tibetanske imperium. De 32 første regentene tilhørte Yarlungdynastiet, og antas å ha vært fra området omkring Yarlungdalen. Listen består derfor av 42 navn.
Tibetanske titler på keiseren inkluderer tsenpo («keiser») og lhase («guddommelig sønn»).
I listen er den vanlige skrivemåte gitt først, mens den akademiske wylietranslitterasjon er vist i parentes.
Noorduyn Norseman
Noorduyn Norseman var et kanadisk, en-motors, sivilt og militært transportfly produsert av Noorduyn Aircraft Ltd.
1. divisjon ishockey for menn 2013/14
1. divisjon ishockey for herrer 2013-14 var det nest øverste nivået i norsk ishockey sesongen 2013-14. Ligaen startet 18. september 2013 og ble avsluttet 5. mars 2014.
Noorduyn Norseman
Historikk
Noorduyn Norseman ble konstruert av Robert Noorduyn og bygget hos Noorduyn Aviation, Ltd., Montréal, Canada. Det fløy første gang i november 1935. Det var konstruert med tanke på bushflygning under ekstreme forhold i den kanadiske ødemarken. Foruten hjulunderstell, kunne det utstyres med ski eller flottører så det kunne opereres som sjøfly. Frem til andre verdenskrig ble det bygget 69 eksemplarer for det kanadiske flyvåpen. I løpet av krigen ble det bygget 762 Norseman for det amerikanske flyvåpen. Produksjonen opphørte sent i 1959.
I alt ble det bygget 903 fly mellom november 1935 og 1959. Norseman er blitt brukt i mer enn  67 land verden over samt Arktis og Antarktis.
Norseman i Norge
Luftforsvaret fikk i 1945 tildelt 25 Noorduyn Norseman. som ble plassert i en egen ving, «Norsemanvingen», ved 333 skvadron. Flyene var i bruk frem til 1959. Flere private flyselskaper, deriblant Widerøes Flyveselskap, Fjellfly og Polarfly benyttet Norseman.
I årene like etter krigen opererte Widerøe Finnmarksruten mellom Tromsø og Kirkenes for SAS med Norseman på flottører. Flyene ble faset ut i 1954 da selskapet fikk sine første DHC-3 Otter-fly.
En Noorduyn Norseman er utstilt på Flyhistorisk Museum, Sola i fargene til Fjellfly. Et annet er under restaurering ved Norsk Luftfartsmuseum i Bodø.
Annet
Den 15. desember 1944, forsvant en Norseman under en flyvning mellom England og Frankrike med den amerikanske musikeren og bandlederen Glenn Miller om bord. Flyet ble aldri funnet.
Bouri-feltet
Bouri-feltet er et olje- og gassfelt i blokk NC-41 i Middelhavet, 120 kilometer utenfor kysten av Libya.
Oksehakkerfamilien
Oksehakkerfamilien (Buphagidae) eller oksehakkere (Buphagus) er en liten gruppe som nå blir ansett som en egen familie innenfor spurvefuglene. De ble tidligere regnet til stærfamilien. Oksehakkerfamilien ser imidlertid ut til å være søstergruppen til en klade bestående av spottefuglfamilien (Mimidae) og stærfamilien (Sturnidae), i gruppen Muscicapoidea.
Biologi
Oksehakkere er slanke middels store passeriner som for en stor del lever av ektoparasitter som finnes i sår og rifter de store afrikanske pattedyrene har på kroppen. Selv om elefanter og noen antilopearter ikke tåler dem, kan disse fuglene ofte sees etende på de andre store pattedyrene i den afrikanske megafaunaen. Dyrene lever i en slags symbiose. Dette ble lenge betraktet som mutualisme, men feltstudier viser at forholdet er mer komplekst enn tidligere antatt, og kanskje det også er en form for parasittisme. Fuglene henger fast etter de krumme klørne og ved å bruke den lange stive stjerten som støtte, slik hakkespetter gjør når de klatrer i trær. Alle aspekter av deres liv er sammenfiltret med det mobile habitatet de store pattedyrene bruker. Oksehakkere tilbringer hele dagen på vertene sine, etende, solbadende eller slumrende. Fuglene gjør til og med fra seg hengende fra sidene på sine verter, og noen ganger drikker de fra vannhullet mens de fortsatt henger etter klørne på vertenes ben. Når de hekker, noe som ofte utføres kooperativt, lager de til og med reirene sine av pattedyrhår og møkk.
Det finnes to arter, og begge artene har ei fjærdrakt som er matt gråbrun til olivengrå på oversiden og blek i buken. Kroppen er langstrakt oval og stjerten middels lang og stiv. Nebbet er enten gult eller rødt og gult og middels langt og lateralt sammentrykket mot tuppen. Øynene har rød-oransje iris, men mens den en arten har en definert signalgul øyering av bar hud, har den andre en tynn rød øyering. De undre ekstremitetene og føttene er korte og kraftige, mens tærne har korte, skarpe klør. Kjønnene er like.
Oksehakkere lever i åpne habitat, fra gressland til savanne eller der det finnes gode vertsdyr, som store planteetende pattedyr.
Artene ser ut til å være monogame kooperative hekkere med biparentel yngelpleie. Fuglene heller i huler, som de fôrer med gress og dyrehår. Begge kjønn bidrar til byggingen av redet. Hunnen legger typisk 2–3 egg, sjelden fem, og begge kjønn ruger. Foreldrene får av og til også hjelp fra andre fugler med matingen av avkommet. Inkubasjonen tar cirka 13 dager. Ungene holder seg i redet i cirka 25–30 dager.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på grupper og arter følger Norsk navnekomité for fugl og er i henhold til Syvertsen et al. (2008, 2017).
Victor Norman
Victor Danielsen Norman (født 24. juli 1946 i Risør) er en norsk samfunnsøkonom, skribent og politiker for Høyre. Han har vært professor og rektor ved Norges handelshøyskole og arbeids- og administrasjonsminister i Bondevik II-regjeringen.
Bakgrunn og familie
Victor Normans far Mads Victor Norman (1920–1986) var skipsmegler, ordfører for Høyre i Risør og vararepresentant til Stortinget 1965–1969. Victor Norman gikk på Kristiansand Handelsgymnasium, som han avsluttet i 1965 som bestemann på kullet. Han studerte økonomi i ett år ved Porterville College, og deretter tre år ved Yale University, der han tok bachelorgrad med summa cum laude i samfunnsøkonomi i 1969. Han har også en doktorgrad fra Massachusetts Institute of Technology (MIT) fra 1972. I 1975 ble han forsker og senere professor i samfunnsøkonomi ved Norges handelshøyskole (NHH) i Bergen, hvor han var rektor i perioden 1999–2001. Victor Norman har siden 2006 vært gift med Christine B. Meyer, professor ved NHH.
Vitenskapelig karriere
Han var også stipendiat ved Norges almenvitenskapelige forskningsråd mellom 1969 og 1971, amanuensis i skipsfartsøkonomi ved NHH mellom 1971 og 1975 og professor i internasjonal økonomi ved Høyskolen i Agder i perioden 1993–1995.
Politisk virke
Han var arbeids- og administrasjonsminister i Kjell Magne Bondeviks andre regjering fra 2001 til mars 2004. Som minister fikk Norman i 2003 vedtatt utflytting av syv statsetater ut fra Oslo. Utflyttingen berørte over 800 ansatte. Blant utflyttede etater var Konkurransetilsynet, Luftfartstilsynet, Medietilsynet, Post- og teletilsynet, Sjøfartsdirektoratet, Direktoratet for samfunnssikkerhet og beredskap og Kystverket
I 2011 ble han innvalgt i Bergen bystyre, etter at kumulasjon førte ham fra 73.- og sisteplass til en 11.-plass på listen. Han var medlem av bystyrets finanskomité. Han satt i bystyret til 2015. Fra 1. august 2017 er han fakultetsstyreleder ved Det medisinske fakultet ved Universitetet i Bergen.
Priser og hedersbevisninger
Norman ble i 1991 æresdoktor ved Handelshøyskolen i Stockholm. I 2009 ble han tildelt Fridtjof Nansens belønning til fremragende forskere, historisk-filosofisk klasse, med den tilhørende Nansenmedaljen for fremragende forskning. Norman har vært medlem av Det Norske Videnskaps-Akademi siden 1994. Han har medvirket i en rekke offentlige utvalg.
CarGoTram
CarGoTram er et skinnegående godstransportsystem i Dresden i Tyskland. Banen ble åpna i 2005 for å betjene Volkswagens bilfabrikk Gläserne Manufaktur.
Med sin nybygde «glassfabrikk» hadde Volkswagen fått en produksjonsbedrift med en sentral beliggenhet i Dresden. Det hadde stått strid om lokaliseringa – særlig på grunn av nærheten til parken Großer Garten. Volkswagen så seg om etter en miljøvennlig løsning på transport mellom delelageret i Friedrichstadt og monteringsfabrikken på Straßburger Platz. Løsningen ble å legge en bybane eller godstrikk langs en eldre linje gjennom byen fra 1800-tallet.
Tekniske data
Togene består av motorvogn, styrevogn og tre godsvogner. Total lastekapasitet er 214 m³.
VM i friidrett 2013 – Maraton kvinner
Øvelsen Maraton kvinner i VM i friidrett 2013 fant sted på Luzjniki stadion i Moskva i Russland den 10. august med 72 påmeldte utøvere fra 35 nasjoner.
Rekorder
Før mesterskapet var rekordene som følger:
Inkosa
Inkosa er en slekt av løpebiller.
Achille Tribouillet
Achille Charles Marcel Tribouillet (født 25. desember 1902 i Tourcoing) var en fransk vannpolospiller som deltok i de olympiske leker 1928 i Amsterdam.
Inkosa
Utbredelse
Slekten er utbredt i Afrika (Sør-Afrika).
Palacio Nacional (Mexico)
Palacio Nacional (spansk for «Nasjonalpalasset») er hovedsetet til Mexicos regjering. Bygninga ligger ved Plaza de la Constitución i sentrum av Mexico by. Den opptar et areal på rundt 40 000 m², og fasaden er over 200 meter brei. På stedet den ble bygd på, lå tidligere palasset til de aztekiske tlatoaniene. En stor del av materialene som ble brukt til å bygge Palacio Nacional, stammer fra det aztekiske palasset.
Achille Tribouillet
Tribouillet vant en olympisk bronsemedalje i vannpolo under OL 1928 i Amsterdam. Han var med på det franske laget som kom på tredjeplass i vannpoloturneringen bak Tyskland og Ungarn. Han spilte seks kamper og scoret ett mål i OL-turneringen.
Açailândia
Açailândia er en kommune i delstaten Maranhão i nordøstregionen av Brasil.
Berg (Oslo)
Berg er et strøk i Bydel Nordre Aker i Oslo vest, og grenser til strøkene Nordberg i nord, Tåsen i øst og Ullevål Hageby i sørvest. Berg er gitt navn etter Berg gård, som ligger på et høydedrag ut mot Ullevaal Stadion.
Berg er i hovedsak et villaområde, og ellers finner man her Berg videregående skole, Tåsenhjemmet, samt Berg stasjon på Sognsvannsbanen. I området mellom Berg gård og Berg videregående skole finnes en liten bøkeskog.
Større deler av villaområdet på Berg ble bygget i årene rundt 1930, og bærer preg av en til dels funksjonalistisk stil, men også av en slags nybarokk eller jugendaktig panelarkitektur med saltak. Strøket ble utbygget etter at A/S Akersbanene sammen med Aker kommune i årene rundt 1920 hadde foretatt store tomtekjøp på Sogn, men også i nærområdene Tåsen, Nordberg og Haugerud, i forbindelse med planlegging og utvikling av det man kalte for Sogn haveby. Noen år senere utparsellerte og solgte A/S Akersbanene tomtene til finansiering av Sognsvannsbanen.
Pumpokolsk
Pumpokolsk er et utdødd språk innenfor den jenisejiske språkfamilien. Språket døde ut omkring 1750.
Königspitze
Königspitze (tysk, eller Gran Zebrù på italiensk) er et 3 851 moh høyt fjell i Ortlergruppen på grensen mellom Syd-Tirol og provinsen Sondrio i Lombardia. Königspitze er Syd-Tirols nest høyeste fjell, etter Ortler.
Pumpokolsk
Språket er klassifisert som et sørjensiseisk språk. Språkforskere antar at arinsk og pumpokolsk skilte lag som to adskilte språk og utgikk fra et felles arinisk-pumpokolsk urspråk omkring år 550.
Königspitze
Den første bekreftede bestigningen gjorde Francis Fox Tuckett, Edward N. Buxton og brødrene Michel og Franz Biner 3. august 1864. Stephan Steinberger hevdet ti år før (24. august 1854) å ha nådd toppen over sydvestflanken, men på grunn av manglende bevis blir denne bestigningen sterkt betvilt.
Pumpokolsk
Pumpokolsk hadde fellestrekk med språket til folkegruppen jié og var trolig beslektet med jiéisk.
Königspitze
Den mektige snøskavlen «Schaumrolle» («Rullekaka») på Königspitzes nordøstvegg brast andre pinsedag 2001, noe som man regner med skyldes global oppvarming, og Königspitzes tidligere så kritthvite utseende ble dermed mindre spektakulær. Normalruta (sydøstruta) til toppen går over et 30–42° bratt firnsnøfelt som ofte blir undervurdert.
Pumpokolsk
Referanser
<References/>
Valget i Bremen 2015
Valget i Bremen 2015 fant sted 10. mai 2015 og var det 19. valget til delstatsparlamentet Bremens borgerskap. Bremens borgerskap består av 68 representanter fra valgkretsen Bremen by og 15 representanter fra valgkretsen Bremerhaven.